Helen Wang

Helen Kay Wang (chinés simplificado: 汪海岚; chinés tradicional: 汪海嵐; pinyin: Wang Hailán), de solteira Helen Below, nada en 1965, é unha sinóloga e tradutora inglesa que ocupa o posto de conservadora de numismática da Asia Central no Departamento de Moedas e Medallas do Museo británico, en Londres. Publicou un gran número de traducións literarias do chinés ao inglés.
Wang está casada co arqueólogo chinés Wang Tao. Traxectoria
Helen Wang acadou a súa licenciatura en Lingua Chinesa en 1988 na Escola de Estudos Orientais e Africanos (SOAS) da Universidade de Londres, cunha estadía previa dun ano (entre 1984 e 1985) no Instituto de Lingua de Pequín.
En 2002 accedeu ao doutoramento en Arqueoloxía no University College London, cunha tese sobre o diñeiro na Ruta da Seda titulada Money on the Silk Road: the evidence from Eastern Central Asia to c. AD 800.
Como numismática
En 1991, Wang ingresou no Museo Británico como axudante de Joe Cribb na sección asiática do Departamento de Moedas e Medallas, e en 1993 empezou a encargarse da sección de moeda da Asia Oriental. Os seus traballos alí están relacionados principalmente coas coleccións das que é responsable e tamén sobre a historia da colección e o desenvolvemento do seu ámbito, en particular a numismática de Asia Oriental e a da Ruta da Seda, as coleccións de Sir Aurel Steine os artigos téxtiles utilizados como diñeiro.
Foi co-secretaria honoraria da Royal Numismatic Society entre 2011 e 2016, e vicepresidenta en 2018. Tamén é membro honorario do equipo editorial de Zhongguo Qianbi "中国钱币" ("China numismática"), a revista da Sociedade Numismática Chinesa. En 2016, Wang foi elixida membro da Asociación Internacional para o Estudo dos Téxtiles da Ruta da Seda (IASSRT). Desde 2017, fai divulgación de numismática chinesa a través do blog "Chinese Money Matters".
Como tradutora
As primeiras publicacións de traducións literarias de Wang producíronse no inicio da década de 1990; tratábase de contos e ensaios de Yu Hua, de Zhang Chengzhi, de Ma Yuan, de Du Ma e de Zhang Langlang. Logo dun descanso na súa vida profesional, regresou á tradución na década de 2010, traducindo máis relatos, ensaios e contos infantís. Ademais, Wang colabora con entidades como o Club do Libro de Ficción da China (con Nicky Harman), co portal Paper Republic e coa iniciativa Global Literature in Libraries. En 2016, Wang foi unha das fundadoras do grupo Chinese Books for Young Readers ("Libros chineses para Lectores Novos"), con Anna Gustafsson Chen e Minjie Chen. Entre 2012 e 2015 foi membro do comité de dirección da Asociación de Tradutores do Reino Unido.
Wang foi xuíza de catro competicións de tradución Writing Chinese, da Universidade de Leeds. Recoñecementos
(2024): Medalla da Royal Numismatic Society (RNS), de Londres.
(2024). Premio Lhotka, da (RNS).
(2019): Jeton de Vermeil, da Sociedade Francesa de Numismática.
(2019): Candidata ao premio GLLI GLLI Translated YA Book Prize, pola súa tradución de Bronze and Sunflower, de Cao Wenxuan.
(2017): Premio Marsh Christian de literatura infantil en tradución, pola súa tradución de Bronze and Sunflower.
(2017): Premio internacional Chen Bochui, e literaura infantil. (2017): Finalista do Premio Kirkus, de literatura xuvenil, pola súa tradución de Bronze and Sunflower.
(2017): Inclusión na lista 2018 Notable Children's Books (da American Library Association) da súa tradución de Bronze and Sunflower.
(2017): Inclusión na lista New York Times Notable Children's Books da súa tradución de Bronze and Sunflower.
(2017): Mellor libro do ano do Centro para o Estudo da Literatura Infantil Multicultural, pola súa tradución de Bronze and Sunflower.
(2015): Bolsa de tradución de English PEN Writers, pola súa tradución de Bronze and Sunflower. Escolma de publicacións
Entre os abundantes traballos de investigación e divulgación de Helen Wang, pódense salientar os seguintes:
Numismática
(2002): Catalogue of the Collections of Sir Aurel Stein in the Library of the Hungarian Academy of Sciences (editora, con Éva Apor). Library of the Hungarian Academy od Sciences. Budapest. ISBN 9637451110
(2004): Money on the Silk Road: The Evidence from Eastern Central Asia to c. AD 800, with a catalogue of the coins collected by Sir Aurel Stein. The British Museum. ISBN 9780714118062
(2004): Sir Aurel Stein in The Times. Saffron. ISBN 9781872843292
(2007): Supplement to the Catalogue of the Collections of Sir Aurel Stein in the Library of the Hungarian Academy of Sciences (editora, con Éva Apor). Library of the Hungarian Academy od Sciences. Budapest. ISBN 9789635085453
(2007): Textiles from Dunhuang in UK Collections (con Zhao Feng et al. ). Donghua University Press. ISBN 9787810383240
(2008): Chairman Mao Badges: Symbols and Slogans of the Cultural Revolution. The British Museum. ISBN 978-0861591695
(2008): Handbook to the Collections of Sir Aurel Stein in the UK Arquivado 18 de febreiro de 2021 en Wayback Machine. (con John Perkins). British Museum Ocasional Paper 129. ISBN 9780861599776
(2010): Catalogue of the Japanese Coin Collection (pre-Meiji) at the British Museum, with special reference to Kutsuki Masatsuna (con Joe Cribb et al. ). The British Museum. ISBN 9780861591749
(2012): Sir Aurel Stein, Colleagues and Collections Arquivado 18 de febreiro de 2021 en Wayback Machine. (editora). British Museum Publication. Nº 184. ISBN 978-086159-1848
(2012): The Music of Ink at the British Museum. Eastern Art Pub. ISBN 978-1872843995
(2012): "A short history of Chinese numismatics in european languages". En Early China. Vol. 35/36. Cambridge University Press. Páxinas 395-429.
(2013): "Textiles as Money on the Silk Road" (con Valerie Hansen). En Journal of the Royal Asiatic Society. Vol 23. Nº 2. Páxinas 165-174.
Traducións literarias
(2012): Jackal and Wolf (orixinal de Shen Shixi). Egmont. ISBN 978-1405264495
(2015): Bronze and Sunflower (orixinal de Cao Wenxuan). Walker Books. ISBN 978-1406348460
(2017): The Ventriloquist's Daughter (orixinal de Lin Man-Chiu). Balestier Press. ISBN 978-1911221050